VIIENDA KOOSSEISU

ISTUNGI PROTOKOLL

Haapsalu,								18. november 2005 nr 03

Istung algas kell 14.00, lõppes kell 14.34.

Juhatas volikogu esimees Arder Väli.

Protokollis volikogu kantselei juhataja Elvi Puda.
Võttis osa 21 volikogu liiget (registreerimisleht lisatud).
Külalised	linnapea Teet Kallasvee (registreerimisleht lisatud).

KUULATI istungi juhatajat Arder Välit.
Linna põhimääruse § 21 lg 2 alusel registreeris juhatus Eesti Reformierakonna fraktsiooni, esimees Lauri Luik; Keskerakonna fraktsiooni, esimees Natalia Koropets ja Res Publica erakonna fraktsiooni, esimees Kaido Antsve.

Arutati päevakorra projekti.
KUULATI istungi juhatajat Arder Välit.
Juhatus arutas reformierakonna fraktsiooni ettepanekut ja otsustas teha volikogule ettepaneku lükata eelnõu „Haapsalu linnapeale ja linnavalitsuse palgalistele liikmetele töötasu määramine” arutamise edasi ühe nädala võrra. Selleks ajaks on formeerunud rahanduskomisjon ja eelnõu menetlemine saab toimuda reglemendi kohaselt.

OTSUSTATI
kinnitada 3. istungi päevakord (ühehäälselt):
1. Haapsalu linna valimiskomisjoni informatsioon linnavolikogu asendusliikme määramise kohta
Ettekandja			Haapsalu linna valimiskomisjon

2. Haapsalu Linnavolikogu komisjonide koosseisude kinnitamine
Ettekandja			volikogu esimees

3. Haapsalu Linnavalitsuse liikmete arvu ja linnavalitsuse struktuuri kinnitamine
Ettekandja			linnapea

4. Haapsalu Linnavalitsuse liikme teenistusest vabastamine
Ettekandja			linnapea

5. Haapsalu Linnavalitsuse liikmete kinnitamine 
Ettekandja			linnapea

Päevakorrapunkt nr 1

Haapsalu linna valimiskomisjoni informatsioon linnavolikogu asendusliikme määramise kohta

KUULATI Haapsalu linna valimiskomisjoni esimehe Erko Kalevi ettekannet.
Linna valimiskomisjoni 8. novembri 2005 otsusega nr 31 peatati linnavolikogu liikme Teet Kallasvee volitused, erakond Res Publica, tema valimisega Haapsalu linnapeaks ja otsustati lugeda volikogu liikmeks asendusliige Tiina Brock (protokolli juures).
Küsimusi ettekandjale ei esitatud.

OTSUSTATI:
võtta informatsioon teadmiseks.

Päevakorrapunkt nr 2

Haapsalu Linnavolikogu komisjonide koosseisude kinnitamine

KUULATI volikogu esimehe Arder Väli ettekannet.
Juhindudes kohaliku omavalitsuse korralduse seaduse § 22 lg 1 p 20; § 23; § 47, Haapsalu Linnavolikogu reglemendi punktidest 20, 22.1, haldusmenetluse seadusest ja linnavolikogu alatiste komisjonide esimeeste Tiit Moor´i, Andres Ammas´e, Raimond Lunev´i ja Märt Maiste ettepanekutest on volikogu kompetents kinnitada linnavolikogu komisjonide koosseisud:
Kommunaalkomisjoni liikmeteks Andrei Tšerepanov; Lauri Luik.
Kultuurikomisjoni liikmeteks Ingrid Danilov; Andreas Rahuvarm; Sulev Saareväli.
Rahanduskomisjoni liikmeteks Urmas Sukles; Toivo Hein.
Õiguskomisjoni liikmeteks Alo Lõps; Tiina Brock.

Küsimusi ettekandjale ei esitatud.
Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 21 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 07 „Haapsalu Linnavolikogu komisjonide koosseisude kinnitamine” (protokolli juures).

Päevakorrapunkt nr 3

Haapsalu Linnavalitsuse liikmete arvu ja linnavalitsuse struktuuri kinnitamine

KUULATI linnapea Teet Kallasvee ettekannet.
Ettepanek volikogule kinnitada linnavalitsus 5-liikmelisena struktuuriga: linnapea; aselinnapea finants- ja majandusvaldkonnas; aselinnapea hariduse, kultuuri ja sotsiaalvaldkonnas; aselinnapea ehituse ja planeerimise valdkonnas; aselinnapea linnakeskkonna valdkonnas.
Küsimused ettekandjale.
Mati Seppi maakonna lehes oli kevadel linnavalitsuse arvamus, et lahkunud aselinnapea Esta asemele ei võeta uut aselinnapead, kuna tööle asuvad kaks sama valdkonnaga tegelevat spetsialisti. Miks nüüd selline muudatus?
Vastas T. Kallasvee. Ei ole ajalehe artiklitega kursis. Minu ettepanek on täna selline nagu esitasin. Linnavalitsus kasutab oma töös õigusakte.

Urmas Sukles. Seni töötasid Haapsalu Linnavalitsuses spetsialistid, nüüd saab linna juhtima poliitiline valitsus. Kas nimetatud variant on efektiivsem?
Vastas T. Kallasvee. Tegemist on kolme osapoolega valitsusega, jagatud on valdkonnad, mille eest keegi vastutab. Usutavasti annavad kõik osapooled endast parima ja ettesüüdistamine on alusetu. Andke meile 100 päeva aega.

Repliik U. Sukleselt: ma ei lugenud oma küsimusest süüdistust välja.

Lauri Luik. Kas aselinnapea hariduse, kultuuri ja sotsiaalvaldkonnas ei saa olema liialt üle koormatud?
Vastas T. Kallasvee. Hea, et muret tunnete. Oleme mehitatusega tugevdanud aselinnapea töövaldkonda, suvel tööle asunud kaks spetsialisti aitavad katta aselinnapea töövaldkonda. Pealegi on Ingrid Danilov pädev ja tugev ametnik.

Lauri Luik (2). Miks lahutati eelmise aselinnapea töövaldkonnad kaheks?
Vastas T. Kallasvee. Kui volikogu liikmed võtavad osa linnavalitsuse nõupidamistest, siis aitame teid kiiresti vastuseni jõuda ja näete, millega peavad hakkama saama aselinnapea ehituse ja planeerimise valdkonnas ja aselinnapea linnakeskkonna valdkonnas.

U. Sukles (2). Ei kahtle, et Toivo Hein on spetsialist teatud oma valdkonnas, aga ehitusvaldkond? Märt Maiste on haljastusspetsialist, aga linnakeskkond? Mida nad tegema hakkavad?
Vastas T. Kallasvee. Seda saate küsida tänase päevakorrapunkti nr 5 arutelul.

Repliik U. Sukleselt: ma ei saanud vastust oma küsimusele.
Istungi juhataja A. Väli vastus U. Suklesele: esitatud küsimus ei haakunud antud päevakorrapunkti sisuga.

Rohkem küsimusi ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 13 volikogu liiget, vastu 8.

OTSUSTATI:
võtta vastu Haapsalu Linnavolikogu otsus nr 08 „Haapsalu Linnavalitsuse liikmete arvu ja linnavalitsuse struktuuri kinnitamine” (protokolli juures).

Päevakorrapunkt nr 4

Haapsalu Linnavalitsuse liikme teenistusest vabastamine

KUULATI linnapea Teet Kallasvee ettekannet.
Vabastada Haapsalu Linnavalitsuse liikme kohustustest ja teenistusest aselinnapea Jüri Kurba avaliku teenistuse seaduse § 113 lg 1 alusel teenistustähtaja möödumise tõttu 19.11.2005. a. Maksta ametist vabastamisel kolme kuu ametipalga ulatuses.

Küsimusi ettekandjale ei esitatud.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 21 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 09 „Haapsalu Linnavalitsuse liikme teenistusest vabastamine” (protokolli juures).

Päevakorrapunkt nr 5

Haapsalu Linnavalitsuse liikmete kinnitamine

KUULATI linnapea Teet Kallasvee ettekannet.
Ettepanek volikogule kinnitada linnavalitsuse liikmeteks ja nimetada aselinnapea palgalisele ametikohale hariduse, kultuuri, sotsiaalvaldkonnas Ingrid Danilov, finants- ja majanduse valdkonnas Martin Schwindt, ehituse ja planeerimise valdkonnas Toivo Hein ja linnakeskkonna valdkonnas Märt Maiste linnapea volituste ajaks.

Küsimusi ettekandjale ei esitatud.

KUULATI Ingrid Danilovit.
Tulen töökoormusega toime, sama on praktikas hästi toiminud Pärnus. Hariduse, kultuuri, sotsiaalvaldkonnas on palju haakuvaid küsimusi.
Küsimusi ei esitatud.

KUULATI Toivo Heina.
Olen loonud tööks kaks märksõna: koostöö ja abiprogrammid. Koostöö kõikide linna huvigruppidega, sest isikutel ja linnavalitsusel on ühised huvid. Tähelepanu tuleb pöörata abile arendusprojektide koordineerimisel. Lähtun töös linna arengukavast ja koalitsiooni lepingust.

Küsimused.
U. Sukles. Mitu ametnikku veel juurde võetakse?
Vastas T. Hein. Tean, et võetakse juurde kommunaalosakonna juhataja.

L. Luik. Kas koalitsioonilepe on salastatud dokument?
Vastas T. Hein. Ma ise ei kuulu koalitsiooni, kuid kindlasti saab nimetatud lepet näha.
K. Aigro. Kuidas hakkate linnaeelarve raha kasutama, kui ühe rea pealt tuleb kasutada mõlemal aselinnapeal?
Tööle hakates täpsustame kindlasti detaile, oleme Maistega sellest veel vähe rääkinud. 

KÜSIMUSED Märt Maistele.
L. Luik. Milline on Sinu töövisioon?
M. Maiste. Visioon tuleb tööl olles, soola täna ei puhu.
Rohkem küsimusi ei esitatud.

LÕPPSÕNA.
Linnapea Teet Kallasvee Kavas on korraldada ümber ka linnavalitsuse sisulised küsimused, aga alti jäävad ka nn hallid alad. Linnapea ei pea osakondade rahasid lugema, aselinnapead saavad sellega ise hakkama.

Istungi juhataja Arder Väli pani hääletamisele ettepaneku toetada eelnõud esitatud kujul.

HÄÄLETATI:
poolt 13 volikogu liiget, vastu 8.

OTSUSTATI:
võtta vastu Haapsalu Linnavolikogu otsus nr 10 „Haapsalu Linnavalitsuse liikmete kinnitamine” (protokolli juures).

Arder Väli
Volikogu esimees